Hevur koyrirætturin verið frádømdur treytaleyst ella treytað vegna rúsdrekkakoyring, skal viðkomandi, áðrenn endurtøka kann fara fram, hava lokið R/F-skeið (rúsdrekka- og ferðsluskeið). R/F-skeiðið hevur 4 undirvísingareindir á 2 1/2 tíma yvir í minsta lagi 4 vikur. Møtiskylda er til allar undirvísingareindirnar. Eftiransandi koyriroyndin skal verða staðin í seinasta lagi eitt ár efir lokið R/F-skeið. R/F-skeið er skeið við tí endamáli at herða tilvitanina um, at rúsdrekka og bilkoyring ikki hoyra saman. Her fær hin dømdi innlit og fatan av teimum likamligu og sálarligu viðurskiftunum, sum hava við rúsdrekka og ferðslu at gera. Eisini fáa luttakararnir hjálp til at leggja ætlan fyri, hvussu forðast kann fyri, at teir endurtaka rúsdrekkakoyringina.